Fatso

Fatso er en norsk filmkomedie fra 2008 regissert av Arild Fröhlich, som også har skrevet manus sammen med Lars Gudmestad. Manus er basert på Lars Ramslies roman Fatso (2003).

Filmen har Nils Jørgen Kaalstad i hovedrollen som den 34 år gamle jomfruen «Rino Hanssen». Filmen skulle opprinnelig hete Knullegutt, men ble endret til boktittelen etter ønske fra forfatteren og forlaget.Knullegutt blir Fatso  – artikkel hos Aftenposten.

Filmen har et budsjett på 19 750 000 kroner.Knullegutt  hos Norsk filmfond. Side besøkt 10. mars 2008.

 Handling 
Rino er en ung singel mann, som bor i sin avdøde bestemors hus. Han holder seg opptatt med å oversette bruksanvisninger, fra tysk til norsk. Han ringer av og til sine tyske klienter og mottar noen ganger uanmeldte merkelige besøk av faren sin. Men bortsett fra dette er hans sosiale kontakter redusert til et vennskap med kameraten Fillip som ofte oppfører seg nedlatende mot ham. Rino blir veldig tiltrukket av en ung kvinne som arbeider ved en butikk, men hver gang han får øye på henne på supermarkedet blir han stum og begynner å svette. Han uttrykker frykten sin ved å i hemmelighet tegne tegneserier.

En morgen, etter en lang natt med å se på porno og innta rikelig med ferdigmat, får Rino vite at faren hans har leid ut et rom til en kvinnelig utlending. Når kvinnen ankommer, forklarer hun at hun kommer fra Sverige og har til hensikt å få en ny start i livet i Norge. Rino spør ikke hvorfor, men han får den informasjonen likevel når han en kveld finner henne hjelpeløst full på trappen utenfor leiligheten deres. Hun forteller også at hun tidligere hadde forelsket seg i en familiefar, som hadde vendt tilbake til hans tidligere kone.

 Rolleliste 
 Nils Jørgen Kaalstad – Rino 
 Per Kjerstad – Magnus 
 Arnt Egil Andreassen – Dude #1 
 Maren Bervell – Kiwi-dama 
 Marie Gisselbæk – Nina date 
 Kyrre Hellum – Fillip 
 Ann Eleonora Jørgensen – Dansk prostituert
 Petter Kaalstad – Rinos far – Torleif 
 Josefin Ljungman – Malin 
 Lisa Loven – Martine 
 Jon Anders Løvøen – Dude #3 
 Julia Markiewicz – Nikita 
 Matti Herman Nyqvist – Mathias 
 Rudi Simmons – Dude #2 
 Jenny Skavlan – Synnøve

 Referanser 

 Eksterne lenker 

 Kulturo.no – Fatso (teaser)


Kategori:Filmer lagt til Oslo
Kategori:Norske dramafilmer
Kategori:Filmer fra 2008
Kategori:Norske filmer fra 2000-årene
Kategori:Filmer basert på bøker
Kategori:Norskspråklige filmer